25ο Δημοτικό Σχολείο Ευόσμου

*ΤΑΧ. Δ/ΝΣΗ : Προέκταση Παπάγου Τ.Κ. 562 24*

*ΤΗΛ: 2310 689189 και FAX: 2310 689189*

Email: mail@25dim.evosm.thess.sch.gr

Εύοσμος13 -5-2020

 **ΕΓΓΡΑΦΕΣ Α΄ΤΑΞΗ 2020-2021**

 Αγαπητοί/ές γονείς και κηδεμόνες

**Οι εγγραφές στα δημοτικά σχολεία για το σχολικό έτος 2020-21 θα πραγματοποιηθούν από 15 έως και 29 Μαΐου 2020.**

Επισημαίνεται ότι τη σχολική χρονιά 2020-2021 στην Α’Τάξη του Δημοτικού Σχολείου θα φοιτήσουν οι μαθητές και οι μαθήτριες που γεννήθηκαν από **1-1-2014 έως 31-12-2014.**

**Στο 25ο Δημοτικό Σχολείο Ευόσμου θα εγγραφούν για να φοιτήσουν στην Α΄τάξη του σχολείου μαθήτριες και μαθητές που διαμένουν σε οδούς Άνωθεν της εσωτερικής περιφερειακής οδού και ανήκουν στον Δήμο Ευόσμου, εκτός της οδού Ξανθίππης .**

Για την εγγραφή των παιδιών στην Α΄τάξη του Δημοτικού Σχολείου θα χρειαστούν τα εξής:

1. Αίτηση γονέα ή κηδεμόνα προς το σχολείο
2. Υπεύθυνη Δήλωση του Ν.1599/1986, όπου βεβαιώνεται η ακρίβεια των στοιχείων που δηλώνονται στην Αίτηση Εγγραφής.
3. Επίδειξη Βιβλιαρίου Υγείας του Παιδιού ή προσκόμιση άλλου στοιχείου που αποδεικνύεται ότι έγιναν τα προβλεπόμενα εμβόλια.
4. Ατομικό Δελτίο Υγείας μαθητή-μαθήτριας.
5. Αποδεικτικό στοιχείο που θα διαπιστώνεται η διεύθυνση κατοικίας.
6. Βεβαίωση Φοίτησης Νηπιαγωγείου.

**ΦΟΙΤΗΣΗ ΣΤΟ ΟΛΟΗΜΕΡΟ ΠΡΟΓΡΑΜΜΑ:**

**Α**ίτηση εγγραφής στο Ολοήμερο Πρόγραμμα του σχολείου. Στην αίτηση αυτή **συμπληρώνεται η επιθυμία να κάνει χρήση της Πρωινής Ζώνης (7:00 έως 7:15 προσέλευση στο σχολείο)** και η ώρα αποχώρησης.

Για την εγγραφή στο Ολοήμερο Πρόγραμμα του σχολείου **είναι απαραίτητη η βεβαίωση εργασίας και των δύο γονέων ή η προσκόμιση κάρτας ανεργίας** .Εγγράφονται επίσης παιδιά που ανήκουν **σε ευπαθείς και ευάλωτεςκοινωνικές ομάδες χωρίς προυποθέσεις.**

**ΜΕΤΑΦΟΡΑ**

* Υπεύθυνη Δήλωση του Ν.1599/1986, όπου οι γονείς δηλώνουν προς τον Δήμο Κορδελιού Ευόσμου ,την επιθυμία τους να μεταφέρεται το παιδί με λεωφορείο του Δήμου από και προς το σχολείο.(φάκελος)

ή

* Υπεύθυνη Δήλωση του Ν.1599/1986,για μετακίνηση με το λεωφορείο της περιφέρειας ,όταν η κατοικία του παιδιού βρίσκεται σε απόσταση 1200μέτρα και πάνω μακριά από το σχολείο,(πχ Σμύρνης και προς την Μαιάνδρου) .(φάκελος)

**Κατά περίπτωση χρειάζεται επίσης**

* Γνωμάτευση Ιατροπαιδαγωγικού Κέντρου σε περίπτωση Ειδικών Εκπαιδευτικών Αναγκών.
* Αποδεικτικό επιμέλειας του παιδιού.

Πιστοποιητικό γέννησης δεν θα χρειαστεί να προσκομίσουν οι γονείς /κηδεμόνες .Τα πιστοποιητικά θα τα αναζητήσει το σχολείο μέσω του Πληροφορικού Συστήματος myschool του ΥΠΠΕΘ.

**Οι εγγραφές θα γίνουν στο 25ο Δημοτικό Σχολείο Ευόσμου τις ώρες και τις ημέρες που ορίζονται.**

**Για οποιαδήποτε πληροφορία τηλέφωνο:2310689189**

 **Η Διευθύντρια του σχολείου**

 **Μουρτζίνου Ελένη**